[ca] La producció de materials compostos ha estat una tècnica molt utilitzada al llarg de la història. La combinació de dos o més materials proporciona propietats que no són possibles d'obtenir per separat en els materials originals. En aquest sentit, els darrers anys s'està investigant l'ús de residus tèxtils com a reforç en aquest tipus de compostos. Així doncs, s'aconsegueix valoritzar un residu passant d'un model lineal a un model d'economia circular. El resultat és un material sostenible que lluita contra la degradació del planeta causat, en gran part, per la gran generació de residus. En el present treball es busca avaluar la durabilitat de les fibres d'aramida provinents de residu tèxtil com a reforç de materials compostos de matriu cimentosa. Per assolir els objectius s'han estudiat les fibres individuals sota condicions d'envelliment accelerat mitjançant cicles sec-humit. Per a l'avaluació de l'efecte del ciment sobre la fibra d'aramida s'han realitzat diferents matrius líquides basades en ciment Portland i fum de sílice amb variacions d'entre 0-50 % del contingut. L'addició de fum de sílice redueix el contingut d'agents agressius del ciment com ara els àlcalis, un dels principals causants de la degradació de fibres en materials cimentosos. Després de 5 i 10 cicles d'envelliment accelerat les fibres s'han assajat a tracció. Els paràmetres mecànics estudiats han estat la tensió màxima suportada abans del trencament (MOR), el mòdul d'elasticitat i l'energia específica de l'assaig. Els resultats mostren una degradació de la fibra significativa als 10 cicles d'envelliment. No obstant, aquesta degradació no presenta diferències significatives entre les diferents dosificacions de ciment-fum de sílice. A més, s'observa una disminució en la capacitat de deformació de les fibres entre els 5 i els 10 cicles d'envelliment. Els resultats han presentat una alta heterogeneïtat pel fet, segurament, de provenir d'un residu tèxtil.

[en] The production of composite materials has been a widely used technique throughout history. The combination of two or more materials provides properties that cannot be obtained separately in the original materials. In this regard, the use of textile waste as a reinforcement in this type of compound is being investigated in recent years. Thus, it is possible to recover a residue by passing from a linear model to a circular economy model. The result is a sustainable material that combats the degradation of the planet caused, to a large extent, by the big generation of waste. This work seeks to assess the durability of aramid fibers from textile waste as reinforcement of cementitious matrix composite materials. Individual fibers under accelerated aging conditions have been studied under dry-wet cycles to achieve the targets. Evaluation of the cement effect on aramid fiber has resulted in several different liquid matrices based on Portland cement and silica fume with variations between 0-50 % of the content. Addition of silica fume decreases the content of aggressive cement agents such as alkalis, one of the main causes of fiber degradation in cementitious materials. After 5 and 10 accelerated aging cycles, the fibers have been tested at traction. The mechanical parameters studied have been the maximum tension supported before breakup (MOR), the modulus of elasticity and the specific energy of the test. The results show significant fiber degradation in 10 aging cycles. However, this degradation has no significant differences between the different cement ¿ silica fume dosages. In addition, a decrease in fiber deformation capacity is observed between 5 and 10 aging cycles. The results have shown a high degree of heterogeneity, probably because they come from a textile residue.